Temeljem članka 35., 287. i 391. Zakona o vlasništvu i drugim stvarnim pravima („Narodne novine“ br. 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12, 152/14, 81/15 – pročišćeni tekst i 94/17 - ispravak), članka 4. i 5. Zakona o uređivanju imovinskopravnih odnosa u svrhu izgradnje infrastrukturnih građevina („Narodne novine“ br. 80/11, 144/21) i članka 33. Statuta Grada Gospića („Službeni vjesnik Grada Gospića“ br. 7/09, 5/10, 7/10, 1/12, 2/13, 3/13-pročišćeni tekst, 7/15, 1/18, 3/20, 1/21), Gradsko vijeće Grada Gospića na sjednici održanoj dana 19. listopada 2023. godine, donosi

**O D L U K U**

**o osnivanju prava građenja u korist Ličko-senjske županije**

**Članak 1.**

Osniva se pravo građenja na nekretnini u vlasništvu Grada Gospića, označenoj kao k.č.br. 2130/6 u naravi dvorište vojarna, površine 8.410 m2, upisanoj u broj zk. ul. 3717, k.o. Gospić, **u korist Ličko-senjske županije**, dr. Franje Tuđmana 4, 53000 Gospić, OIB:40774389207, kao nositelja prava građenja.

**Članak 2.**

Pravo građenja iz članka 1. ove Odluke osniva se za potrebe realizacije projekta  izgradnje „Memorijalnog centra Domovinskog rata Ličko-senjske županije“.

**Članak 3.**

Pravo građenja se osniva na neodređeno vrijeme, odnosno sve dok se ostvaruje svrha iz članka 2. ove Odluke radi koje je osnovano pravo.

**Članak 4.**

Ličko-senjska županija dužna je projekt iz članka 2. ove Odluke realizirati u roku od 5 (pet) godina, od dana sklapanja Ugovora o osnivanju prava građenja.

**Članak 5.**

Za osnovano pravo građenja ne plaća se naknada  sukladno odredbama članka 4. Zakona o uređivanju imovinskopravnih odnosa u svrhu izgradnje infrastrukturnih građevina („Narodne novine“ br. 80/11, 144/21),

**Članak 6.**

Ličko-senjska županija je dužna po završetku projekta sve građevine geodetski snimiti i evidentirati u katastarskim i zemljišnim knjigama.

**Članak 7.**

Ovlašćuje se gradonačelnik Grada Gospića za sklapanje ugovora o osnivanju prava građenja, kojim će se regulirati međusobna prava i obveze između Grada Gospića i Ličko-senjske županije.

**Članak 8.**

Ova Odluka stupa na snagu osmog dana od dana objave u „Službenom vjesniku Grada Gospića“.

KLASA: 940-01/23-01/81

URBROJ: 2125-1-01-23-04

Gospić, 19. listopada 2023. godine

 PREDSJEDNICA GRADSKOG VIJEĆA

 GRADA GOSPIĆA

                                                       Ana-Marija Zdunić, mag. iur., v.r.